142 



bleven den samme for dem alle. Dette synes i høj Grad at 

 tale for, at Overfladens Form kun er af ringe Betydning ved 

 Udstraalingen, men at det væsentlig kommer an paa dens Natur, 

 her fornemmelig dens Haardhed. Dog indrømmer Knoblauch, 

 at man ingenlunde er berettiget til at mene, at det skulde være 

 denne sidste, det alene skulde komme an paa. 



Endelig har ogsaa Magnus M undersøgt Udstraalingens Af- 

 hængighed af Overfladens Tilstand. Han fandt, at en Platin- 

 plade udstraaler lige megen Varme, enten den e-r udvalset, altsaa 

 haard , eller udglødet, altsaa blød. En anden Platinplade blev 

 trukken mellem Valser, af hvilke den ene var glat, den anden 

 fint graveret; Udstraalingen fra begge Sider var den samme. 

 Blev en udglødet Platinplade derimod ridset med fint Smergel- 

 papir steg Udstraalingen til det dobbelte. Ved at overtrække 

 en Platinplade med et tyndt Lag af Platinsvamp steg Udstraa- 

 lingen derimod til det syvdobbelte. 



iMagnus mener at kunne forklare den ved Ujævnhederne i 

 Overfladen frembragte forøgede Udstraaling ved at antage, at 

 Varmen udgaar fra Punkter inde i Metallet og brydes i Over- 

 fladen; det er da let al se, at nogle Slraaler blive tilbagekastede 

 og Udstraalingen derved formindsket, men denne Tilbagekastning 

 vil være afhængig af Overfladens Form. Efter hans Mening er 

 det navnlig smaa Ujævnheder, der forøge Udstraalingen, medens 

 større Ujævnheder ikke skulle have synderlig Indflydelse. 



Man kunde søge Aarsagen til den større Udstraaling fra 

 ujævne Flader i den Omstændighed, at Cosinusloven ikke er 

 almengyldig, ja i mange Tilfælde ikke engang kan siges at være 

 tilnærmelsesvis rigtig. Den Varmemængde, som udstraales fra 

 en Flade S i en Betning, der danner en Vinkel i med Fladens 

 Normal, kan sættes lig SEcosi, men det er ingenlunde givet, 

 at E er uafhængig af i. Forsøg af Provostaye og Desains-) 

 have vist, at E virkelig er Konstant for en Flade, som er 



1) Magnus: Pogg. Ann., Bd. 140, S. 337, 1870. 



-) Provostaye og Desains: Annales de Chimie et de Physique, T.22, S. 397, 1848. 



